Na osnovu člana 10. stav 1. tačka 3. i 4. Statuta Autonomne Pokrajine Vojvodine, Skupština Autonomne Pokrajine Vojvodine na sednici održanoj 21. decembra 2000. godine, donela je
Odluku o višejezičnim obrascima izvoda iz matičnih knjiga i o načinu upisa u iste

Član 1.
Ovom odlukom se uređuje izdavanje izvoda i uverenja iz matičnih knjiga na jezicima nacionalnih manjina, kao i način upisa u iste u Autonomnoj Pokrajini Vojvodini.

Član 2.
Obrasci izvoda iz matične knjige i uverenja štampaju se dvojezično, na srpskom jeziku i na jezicima i pismima nacionalnih manjina, čiji su jezici u službenoj upotrebi u opštinama na teritoriji Autonomne Pokrajine Vojvodine.
Tekst na jezicima i pismima nacionalnih manjina ispisuje se posle, odnosno ispod teksta na srpskom jeziku, istim oblikom i veličinom slova.

Član 3.
U opštini u kojoj je u službenoj upotrebi i jezik i pismo nacionalne manjine, na zahtev pripadnika nacionalne manjine se izvodi iz matične knjige i uverenja izdaju na 
srpskom jeziku i na jeziku i pismi nacionalne manjine (Obrazac 5-8).

Član 4.
Prilikom upisa u izvode iz matičnih knjiga i uverenja iz ove odluke, u delu teksta koji je na jeziku nacionalne manjine, upis se takođe vršina jeziku i pismu nacionalne manjine, koji je identičan sa tekstom na srpskom jeziku.

Član 5.
Kod višejezičkih upisa prilikom upisivanja u izvodeiz matičnih knjiga i uverenja nazivi mesta i opštine, nazivi se upisuju na srpskom jeziku i na jeziku nacionalne manjine, u skladu sa pravopisom tog jezika.

Član 6.
U izvodima iz matičnih knjiga i uverenjima iz ove odluke, upis ličnog imena pripadnika nacionalne manjine se vrši na jeziku i pismu i nacionalne manjine, s tim da se lično ime pripadnika nacionalne manjine upisuje posle toga u zagradi i na srpskom jeziku, prema pravopisu tog jezika.

Član 7.
Na sve osnose koji nisu regulisani ovom odlukom, primenjuju se odredbe Uputstva o vođenju matičnih knjiga i obrascima matičnih knjiga (“Službeni glasnik SRS” br. 48/90) i Uputstva o izmenama u dopunama Uputstva o vođenju matičnih knjiga i obrascima matičnih knjiga (Službeni glasnik RS”, br. 33/91).

Član 8.
Nadzor nad sprovođenjem odredaba ove odluke vrši, u okviru svog delokruga pokrajinski organ uprave nadležan za poslove opšte uprave.

Član 9.
Ova odluka stupa na snagu osmog dana od dana njenog objavljianja u “Službenom listu Autonomne Pokrajine Vojvodine”.

Skupština Autonomne Pokrajine Vojvodine
01 Broj:020-14
Novi Sad, 21. Decembra 2000. Godine
Predsednik
Skupštine AP Vojvodine
Nenad Čanak, s.r.

Szerb nyelvű forrás: Službeni list Autonomne Pokrajine Vojvodine, 2001/1